ai4bharat/Pralekha huggingface dataset:
প্রধানমন্ত্রীরদপ্তর
কুমার চৌকিতে সক্রিয়ভাবে দায়িত্বপ্রাপ্ত প্রথম মহিলা আধিকারিক ক্যাপ্টেন শিবা চৌহানের প্রশংসা করেছেন প্রধানমন্ত্রী
নয়াদিল্লি, ০৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী ফায়ার অ্যান্ড ফিউরি সেপার্স-এর ক্যাপ্টেন শিবা চৌহানের প্রশংসা করেছেন। তিনি কঠোর প্রশিক্ষণ সম্পূর্ণ করে পৃথিবীর সবচেয়ে উঁচু যুদ্ধক্ষেত্র সিয়াচিনের কুমার চৌকিতে সক্রিয়ভাবে দায়িত্বপ্রাপ্ত প্রথম মহিলা আধিকারিক।
প্রধানমন্ত্রী ফায়ার অ্যান্ড ফিউরি সেপার্স-এর একটি পোস্টের জবাবে ট্যুইট করে বলেছেন;
“ভারতীয় নারী শক্তির উদ্যমের পরিচায়ক এই ঘটনা সকল ভারতীয়কে গর্বিত করছে।”
PG/PM/NS
(
যুবওক্রীড়াবিষয়কমন্ত্রক
জাতীয় যুব সংসদ উৎসবের জাতীয় স্তরের ফাইনালের উদ্বোধন করলেন কর্নেল রাজ্যবর্ধন রাঠোর 
যুবকদের নিজ নিজ শক্তিকে চিহ্নিত করে একটি নতুন ভারত গড়ে তোলার আহ্বান জানান মন্ত্রী
নয়াদিল্লি, ২৬ ফেব্রুয়ারি, ২০১৯
কেন্দ্রীয় যুব ও ক্রীড়া এবং তথ্য ও সম্প্রচার প্রতিমন্ত্রী  কর্নেল রাজ্যবর্ধন রাঠোর  আজ নতুন দিল্লীর ডঃ আম্বেদকর আন্তর্জাতিক কেন্দ্রে জাতীয় যুব সংসদ উৎসবের জাতীয় স্তরের ফাইনালের উদ্বোধন করেন। প্রধানমন্ত্রী শ্রী নরেন্দ্র মোদী আগামী ২৭ ফেব্রুয়ারি বিজ্ঞান ভবনে আনুষ্ঠানিকভাবে বিজেতাদের জাতীয় যুব সংসদ উৎসব ২০১৯ পুরস্কার প্রদান করবেন।
অনুষ্ঠানে কর্নেল রাঠোর রাজ্য স্তরের বিজয়ী যুবক-যুবতীদের অভ্যর্থনা জানিয়ে কর্নেল রাঠোর দেশের যুব সম্প্রদায়কে নিজ নিজ শক্তিকে চিহ্নিত করে একটি নতুন ভারত গড়ে তোলার আহ্বান জানান। তিনি বলেন, যুবক-যুবতীরা ভারতের জনসংখ্যার একটি বিশাল অংশ এবং এই কমবয়সীদের সকলেই কিছু না কিছু বিশেষ গুন রয়েছে। এখন প্রয়োজন হচ্ছে সেই বিশেষ গুনগুলি চিহ্নিত করে তার বিকাশ ঘটানো। তিনি বলেন, জাতীয় যুব সংসদ উৎসবে অংশ নিতে দেশের বিভিন্ন প্রান্ত থেকে, বিভিন্ন সংস্কৃতি ও বিভিন্ন সামাজিক অবস্হান থেকে যুবক-যুবতী অংশ নেন। কিন্তু তাদের সকলেরই একটি পরিচয় এবং সেটি হল তারা ভারতীয় এবং ভারতের তিরঙ্গাকে সকলেই সম্মান করেন। মন্ত্রী বলেন, বৈচিত্র্য ভারতকে আরও সুন্দর ও শক্তিশালী করে তোলে। পুলওয়ামায় নিরাপত্তা রর্ক্ষীদের ওপর কাপুরুষের মতো আক্রমনের প্রসঙ্গ টেনে শ্রী রাঠোর বলেন, শহীদরা বিভিন্ন রাজ্য, জাতি ও ধর্মের মানুষ কিন্তু সকলেই দেশ মাতার জন্য সর্বোচ্চ আত্মত্যাগ করেছেন। শ্রী রাঠোর দেশের নিরাপত্তাবাহিনীগুলির ত্যাগ, নিয়মানুবর্তিতা, নিষ্ঠা ও দায়িত্ববোধের গুনগুলি দেশের যুবক-যুবতীদের গ্রহণ করে নিজেদের জীবনে প্রয়োগের আহ্বান জানান। তিনি বলেন, ২৫ কোটিরও বেশি ভারতীয় যুবক-যুবতী ডিজিটাল ইন্ডিয়ার মাধ্যমে যুক্ত রয়েছেন, এবং তারা সকলে ডিজিটাল মাধ্যমে ঐক্যের বার্তা প্রচার করতে পারেন। নিজেদের মধ্যে ভেদাভেদ ও মতের অমিল থাকলেও ঐক্য কখনই দেশকে বিপদের মুখে পড়তে দেবে না বলে শ্রী রাঠোর উল্লেখ করেন। ভারতের উন্নয়নের কাজ এগিয়ে যাবে আমরা যদি নিজেদের ভেদাভেদ ভুলে একত্রিতভাবে কাজ করি তাহলে, বলেন মন্ত্রী। গতকাল প্রধানমন্ত্রীর হাতে জাতীয় যুদ্ধ স্মারকের উদ্বোধনের প্রসঙ্গ টেনে কর্নেল রাঠোর বলেন, যারা বীর সেনানীদের মনে রাখেন, তারা কখনই পিছিয়ে পড়েন না।
প্রধানমন্ত্রী তাঁর মন কি বাত ভাষণে দেশের যুব সম্প্রদায়ের জন্য প্রতিটি জেলায় যুব সংসদ আয়োজনের চিন্তা-ভাবনা ব্যক্ত করেছেন। এটি দেশের নবীন প্রজন্মকে নতুন ভারত সম্বন্ধে ভাবনা-চিন্তার সুযোগ দেবে এবং ২০২২-এর মধ্যে এই লক্ষ্যপূরণের জন্য পন্হা-পদ্ধতি ও পরিকল্পনা গ্রহণে সাহায্য করবে। গত ১২ই জানুয়ারি ২২ তম জাতীয় যুব উৎসবে তিনি এই বিষয়টি আবারও উত্থাপন করেছিলেন।
ন্যাশনাল সার্ভিস স্কিম বা এনএসএস এবং নেহরু যুবকেন্দ্র সংগঠন  যৌথভাবে “নতুন ভারতের আওয়াজ হয়ে উঠুন” ও “সমাধান সূত্র বার করে নীতি নির্ধারণে অংশ নিন” শীর্ষক বিষয়ে জাতীয় যুব সংসদ উৎসব ২০১৯-এর আয়োজন করেছে। ১৮-২৫ বছর বয়সী যুবক-যুবতীদের জেলা, রাজ্য ও জাতীয় স্তরে অংশ নিতে আমন্ত্রণ জানানো হয়েছিল। গত ২৪-২৮ জানুয়ারি দেশজুড়ে ৪৭১টি জেলায় এই প্রতিযোগিতার আয়োজন করা হয়। ৫-৭ ফেব্রুয়ারীর মধ্যে ২৮টি রাজ্যস্তরে যুব সংসদের আয়োজোন থেকে ৫৬ জন প্রাথীকে ফাইনালে অংশগ্রহণের জন্য মনোনয়ন করা হয়। বিজয়ীদের যথাক্রমে ২ লক্ষ, দেড় লক্ষ ও ১ লক্ষ টাকার পুরস্কার এবং একটি শংসাপত্র প্রদান করবেন প্রধানমন্ত্রী শ্রী নরেন্দ্র মোদী। ৫০ হাজার যুবক-যুবতী বিভিন্ন স্তরে যুব সংসদ উৎসবে অংশ নিয়েছেন।
CG/SC/NS
(Visitor Counter : 357
বস্ত্রমন্ত্রক
এসআইপিটি-র আওতায় ১২টি রাজ্য ও কেন্দ্রশাসিত অঞ্চলে সর্বোচ্চ ৪০ কোটি টাকার প্রথম দুটি প্রকল্পের ৯০ শতাংশ আর্থিক সহায়তা দেবে কেন্দ্রীয় সরকার
নতুন দিল্লি, ০৯ ফেব্রুয়ারি, ২০২২
দেশজুড়ে অত্যাধুনিক বস্ত্র শিল্পের প্রতিষ্ঠান গড়ে তুলতে উৎসাহ দেবার জন্য কেন্দ্র শিল্পোদ্যোগীদের আর্থিক সাহায্য করার সিদ্ধান্ত নিয়েছে। এই সব নতুন প্রতিষ্ঠানগুলিতে আন্তর্জাতিক মানের পরিবেশ এবং সামাজিক সুরক্ষা থাকতে হবে। এর মধ্য দিয়ে বস্ত্র শিল্পে বেসরকারি বিনিয়োগ হবে, নতুন নতুন কাজের সুযোগ তৈরি হবে। ২০০৫ সাল থেকে কেন্দ্র শিল্প তালুক গড়ে তোলার জন্য স্কিম ফর ইন্ডাস্ট্রিয়াল পার্কস  কর্মসূচির বাস্তবায়ন করছে। প্রতিটি শিল্প তালুকের জন্য একটি করে বিশেষ ব্যবস্থাপনা বা স্পেশাল পারপাস ভেহিকেল  গড়ে তোলা তোলা হয়েছে। কোম্পানি আইনের আওতায় এই এসপিভিগুলির নথিভুক্তিকরণের প্রয়োজন। সাধারণ পরিকাঠামো ও উৎপাদন কেন্দ্র গড়ে তোলার জন্য যে পরিমাণ অর্থ খরচ হবে তার ৪০ শতাংশ কেন্দ্র বহন করবে। তবে, যে সব প্রকল্প নির্মাণে সর্বোচ্চ ব্যয় হবে ৪০ কোটি টাকা, সেগুলিকেই এই সাহায্য দেওয়া হবে। অরুণাচল প্রদেশ, আসাম, মণিপুর, মেঘালয়, মিজোরাম, নাগাল্যান্ড, ত্রিপুরা, সিকিম, হিমাচল প্রদেশ, উত্তরাখণ্ড ও দুই কেন্দ্রশাসিত অঞ্চল লাদাখ এবং জম্মু-কাশ্মীর ౼ এই ১২টি রাজ্যে/ কেন্দ্রশাসিত অঞ্চলে সর্বোচ্চ ৪০ কোটি টাকার প্রথম দুটি প্রকল্পের ৯০ শতাংশ আর্থিক সহায়তা কেন্দ্র থেকে পাওয়া যাবে।
সম্প্রতি কেন্দ্রীয় সরকার দেশের সাতটি পিএম মিত্র  পার্ক গড়ে তুলবার সিদ্ধান্ত নিয়েছে। ২০২৭-২৮ অর্থবর্ষ পর্যন্ত ৭ বছর ধরে এই প্রকল্পে ৪,৪৪৫ কোটি টাকা বরাদ্দ করা হয়েছে। এর মাধ্যমে আন্তর্জাতিক মানের পরিকাঠামো গড়ে তোলা হবে। দেশজুড়ে বস্ত্র শিল্পের সর্বাঙ্গীন উন্নয়নের জন্য পিএম মিত্র পার্ক প্রকল্পটি বাস্তবায়িত হবে। যেসব রাজ্য এই প্রকল্প বাস্তবায়নে আগ্রহী হবে, তাদের আইনি জটিলতা মুক্ত ১ হাজার একর বা তার বেশি জমি দিতে হবে। ওই জমিতে এই শিল্প গড়ে উঠবে। সরকারি-বেসরকারি অংশীদারিত্বের এই প্রকল্পে মূলধন সংক্রান্ত সহযোগিতা বাবদ মোট ব্যয়ের ৩০ শতাংশ অর্থ কেন্দ্র সাহায্য হিসেবে দেবে। গ্রীণ ফিল্ড প্রকল্পে সর্বোচ্চ ৫০০ কোটি টাকা এবং ব্রাউন ফিল্ড প্রকল্পে সর্বোচ্চ ২০০ কোটি টাকা সহায়তা বাবদ দেওয়া হবে। ২০২২-এর ১৫ই মার্চ-এর মধ্যে পিএম মিত্র পার্কগুলি গড়ে তোলার জন্য সব রাজ্যের মুখ্য সচিবকে পরামর্শ দেওয়া হয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন বস্ত্র প্রতিমন্ত্রী শ্রীমতী দর্শনা জারদোস।
CG/CB/SKD/
(Visitor Counter : 84
নারীওশিশুবিকাশমন্ত্রক
মহিলা ও শিশুবিকাশ মন্ত্রক সমস্ত শিশু সেবা সংক্রান্ত প্রতিষ্ঠানগুলির নথীভুক্তির জন্য রাজ্যসরকারগুলিকে নির্দেশ দিয়েছে
নয়াদিল্লি, ১৬ জুলাই, ২০১৮
মহিলা ও শিশুবিকাশ মন্ত্রি শ্রীমতি মানেকা সঞ্জয় গান্ধী দেশের শিশু সেবা সংক্রান্ত প্রতিষ্ঠানগুলির নথীভুক্তির জন্য রাজ্যসরকারগুলিকে নির্দেশ দিয়েছেন। একমাসের মধ্যে এইসব প্রতিষ্ঠানকে সেন্ট্রাল অ্যাডপশেন রিসোর্সেস অথরিটি -র সঙ্গে যুক্ত করার নির্দেশও দেওয়া হয়েছে। ঝাড়খন্ডে সম্প্রতি মিশনারিজ অফ চ্যারিটির বেআইনী দত্তক সংক্রান্ত ঘটনার প্রেক্ষিতে শ্রীমতি মানেকা সঞ্জয় গান্ধী সারা দেশে মিশনারিজ অফ চ্যারিটিজ-এর শিশু সেবা কেন্দ্রগুলি পরিদর্শনের নির্দেশ দিয়েছেন।
CG/PB/NS/…
(Visitor Counter : 61
প্রধানমন্ত্রীরদপ্তর
মহারাষ্ট্র বিধানসভার বিধায়ক শ্রী লক্ষ্মন জগতাপ-এর প্রয়াণে শোক প্রকাশ প্রধানমন্ত্রীর
নয়াদিল্লি, ০৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী মহারাষ্ট্র বিধানসভার বিধায়ক শ্রী লক্ষ্মন জগতাপ-এর প্রয়াণে গভীর শোক প্রকাশ করেছেন।
প্রধানমন্ত্রী ট্যুইটে বলেন;
“মহারাষ্ট্র বিধানসভার বিধায়ক শ্রী লক্ষ্মন জগতাপ-এর প্রয়াণে আমি মর্মাহত। পুনে ও সংলগ্ন এলাকার উন্নয়নে এবং জনগণের উন্নতির জন্য তাঁর বিশাল ভূমিকা ছিল। শোকসন্তপ্ত পরিবার-পরিজন ও সমর্থকদের জানাই সমবেদনা। ওঁ শান্তি।”
PG/PM/NS
(
বৈদ্যুতিন ও তথ্যপ্রযুক্তি মন্ত্রক
ইউআইডিএআই সারা দেশে ১২২ শহরে ১৬৬টি আধার নথিভুক্তিকরণ ও আপডেট কেন্দ্র খোলার পরিকল্পনা করেছে; এই কেন্দ্রগুলিতে কেবল আধার সম্পর্কিত কাজ হবে
বর্তমানে ৫৫টি আধার সেবা কেন্দ্র চালু রয়েছে; এখনও পর্যন্ত ৭০ লক্ষ মানুষকে পরিষেবা
নতুন দিল্লি, ২ অক্টোবর, ২০২১
ভারতের অভিন্ন পরিচিতি কর্তৃপক্ষ  সারা দেশে ১২২টি শহরে ১৬৬টি আধার নথিভুক্তিকরণ ও আপডেট কেন্দ্র খোলার যে পরিকল্পনা করেছে তার অঙ্গ হিসেবে ৫৫টি আধার সেবা কেন্দ্র ইতিমধ্যেই চালু হয়েছে। এছাড়াও বিভিন্ন ব্যাঙ্ক, ডাকঘর ও রাজ্য সরকারগুলির পক্ষ থেকে প্রায় ৫২ হাজার আধার নথিভুক্তকরণ কেন্দ্র রয়েছে।
আধার সেবা কেন্দ্র সপ্তাহের সব দিন খোলা থাকে এবং দিব্যাঙ্গ ব্যক্তি সহ ৭০ লক্ষের বেশি মানুষকে পরিষেবা দেওয়া হয়েছে। প্রতিটি আধার সেবা কেন্দ্রে দৈনিক এক হাজার নাম নথিভুক্তিকরণ ও আপডেট সম্পর্কিত অনুরোধ গ্রহণ করা সম্ভব। এই আধার সেবা কেন্দ্রগুলি দৈনিক সকাল ৯টা থেকে বিকেল ৫টা ৩০ মিনিট পর্যন্ত খোলা থাকে। কেবল সরকারি ছুটির দিনগুলিতে আধার সেবা কেন্দ্রগুলিও বন্ধ থাকে। আধার নথিভুক্তিকরণের জন্য কোন মাশুল লাগে না। তবে, ডেমোগ্রাফিক আপডেট করার জন্য ৫০ টাকা এবং বায়োমেট্রিক আপডেটের জন্য ১০০ টাকা মাশুল দিতে হয়।
পশ্চিমবঙ্গে বর্তমানে চালু এধরণের আধার সেবা কেন্দ্রের সংখ্যা চার। এর মধ্যে হাওড়া, কলকাতা, নদীয়ার কৃষ্ণনগর ও শিলিগুড়িতে একটি করে কেন্দ্র রয়েছে।
আধার সেবা কেন্দ্রগুলিতে অনলাইনে অ্যাপয়েন্টমেন্ট নেওয়া যায় এবং এর ভিত্তিতে সংশ্লিষ্ট ব্যক্তিকে নথিভুক্তিকরণ বা বর্তমান আধার কার্ডে সংযোজন ও সংশোধনের সময় দেওয়া হয়। এই প্রক্রিয়ার ফলে আধার সম্পর্কিত যাবতীয় কাজ সুষ্ঠু ভাবে সম্পন্ন হচ্ছে। বর্তমানে চালু আধার সেবা কেন্দ্রগুলি বাতানুকূল এবং দিব্যাঙ্গ ব্যক্তি সহ সাধারণ মানুষের বসার জন্য পর্যাপ্ত সংখ্যায় আসন রয়েছে।
CG/BD/AS/
(Visitor Counter : 189
প্রধানমন্ত্রীরদপ্তর
মেঘালয়ের আনারসের দেশে বিদেশে প্রাপ্য পরিচিতি পাওয়ার খবরটি আনন্দদায়ক : প্রধানমন্ত্রী
নতুন দিল্লি, ১৯ আগস্ট , ২০২৩
(প্রধানমন্ত্রী শ্রী নরেন্দ্র মোদী বলেছেন, মেঘালয়ের আনারস দেশে বিদেশে তার প্রাপ্য পরিচিতি পাওয়ায় তিনি অত্যন্ত আনন্দ অনুভব করছেন।
মেঘালয়ের মুখ্যমন্ত্রী শ্রী কে সাংমা নতুন দিল্লির 'দিল্লি হাট'-এ আনারস উৎসব সম্পর্কে এক্স থ্রেডে যে পোষ্ট করেছেন, তার প্রত্যুত্তরে প্রধানমন্ত্রী বলেছেন;
"মেঘালয়ের আনারস দেশে বিদেশে তার প্রাপ্য পরিচিতি পাওয়ার খবরটি আনন্দদায়ক। এই ধরনের উদ্যোগ আমাদের বৈচিত্রপূর্ণ কৃষি ঐতিহ্যকে স্বীকৃতিই দেয় না, এর মাধ্যমে আমাদের কৃষকদেরও ক্ষমতায়ন নিশ্চিত হয়।"
AC/CB/AS
স্বরাষ্ট্র মন্ত্রক
স্বরাষ্ট্রমন্ত্রী শ্রী অমিত শাহ বলেছেন প্রধানমন্ত্রী শ্রী নরেন্দ্র মোদী সুরাট মেট্রোর ভিত্তিপ্রস্তর স্থাপন এবং আমেদাবাদ মেট্রোর দ্বিতীয় পর্যায়ের কাজের সূচনা করায় এই দিনটি দুটি শহরের জন্যই খুব তাৎপর্যপূর্ণ
নতুন দিল্লি, ১৮ জানুয়ারি, ২০২১
কেন্দ্রীয় স্বরাষ্ট্রমন্ত্রী শ্রী অমিত শাহ বলেছেন, প্রধানমন্ত্রী শ্রী নরেন্দ্র মোদী সুরাট মেট্রোর ভিত্তিপ্রস্তর স্থাপন এবং আমেদাবাদ মেট্রোর দ্বিতীয় পর্যায়ের কাজের সূচনা করায় এই দিনটি দুটি শহরের জন্যই খুবই তাৎপর্যপূর্ণ হয়ে উঠেছে। প্রধানমন্ত্রী শ্রী নরেন্দ্র মোদী নতুন দিল্লি থেকে আজ ভিডিও কনফারেন্সের মাধ্যমে এই দুটি প্রকল্পের সূচনা করেন। ওই অনুষ্ঠানে উপস্থিত ছিলেন স্বরাষ্ট্রমন্ত্রী শ্রী অমিত শাহ।
শ্রী শাহ তাঁর ভাষণে বলেন, গুজরাটের পরিকাঠামোগত উন্নয়নে এই দুটি প্রকল্প আরও সহায়ক হবে। তিনি বলেন, শ্রী নরেন্দ্র মোদী যখন গুজরাটের মুখ্যমন্ত্রী ছিলেন সেই সময় তিনি ওই রাজ্যের সার্বিক উন্নয়নের জন্য সচেষ্ট হয়েছিলেন। এটি খুবই আনন্দের বিষয় যে, শ্রী মোদী আবার যখন প্রধানমন্ত্রী হলেন তার হাতেই উচ্চাভিলাষী এই প্রকল্প দুটি বাস্তবায়িত হতে চলেছে। এ দুটি প্রকল্প আমেদাবাদ এবং সুরাট শহরের মানুষের জন্য উপহার স্বরূপ বলে তিনি মন্তব্য করেন।
শ্রী অমিত শাহ বলেন, একটি রাজ্যের সার্বিক উন্নয়ন কিভাবে করা সম্ভব তা শ্রী নরেন্দ্র মোদী দেশের কাছে একটি উদাহরণ স্বরূপ। তিনি বলেন, দেশের মানুষ প্রধানমন্ত্রী শ্রী নরেন্দ্র মোদীকে বিশ্বাস করেন। দেশের সার্বিক উন্নয়ন তা পূর্ব অথবা পশ্চিম হোক কিংবা উত্তর-পূর্বাঞ্চলের প্রত্যন্ত অঞ্চল হোক অথবা পূর্ব-পশ্চিম অংশের হোক সব ক্ষেত্রেই তিনি সচেষ্ট হয়েছেন। সারা দেশ জুড়েই তিনি বিভিন্ন প্রকল্পের শিলান্যাস এবং উদ্বোধন করছেন। এই সাড়ে ছয় বছরের মধ্যে রেল ব্যবস্থা ব্যাপক পরিবর্তন এসেছে। পূর্বে সারাদেশে কেবল মাত্র পাঁচটি শহরে মেট্রোরেলের আড়াইশো কিলোমিটার রেল পথ ছিল। বর্তমানে তা বেড়ে ১৮ টি শহরে ৭০২ কিলোমিটার হয়েছে।
গুজরাটে সফলভাবে বিআরটিসি চালু করার কৃতিত্ব সম্পূর্ণ নরেন্দ্র মোদীর বলে তিনি মন্তব্য করেন।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৯ কোটি ৫৩ লক্ষ ছাড়িয়েছে
দেশে গত ২৪ ঘণ্টায় ১৮ লক্ষ ২৩ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৭০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪ হাজার ১৮৪
দেশে সুস্পষ্টভাবে করোনায় আক্রান্তের সংখ্যা ৪৪ হাজার ৪৮৮
সাপ্তাহিক-ভিত্তিতে আক্রান্তের হার ০.৫৮ শতাংশ
নয়াদিল্লি, ১০ মার্চ, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ১৮ লক্ষ ২৩ হাজার ৩২৯। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৯ কোটি ৫৩ লক্ষ ৯৫ হাজার ৬৪৯।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০২,৩৭৫
৯৯,৮০,২১৮
৪২,৭৯,৭৪৭
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১১,০৩৭
১,৭৪,৬৮,৯৩৬
৬৪,৭৭,৫৭৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৫৬,৫৪,৮৭৬
৩,২৪,৯৮,৪৮১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,২৯,৭২,৬৩৯
৪৫,২৫,৫২,২৭০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৪,৬৭,৫৬৮
১৮,২০,৭৪,৯৪৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৫,৫২,৪৬৮
১১,৩৩,৯৩,৮৫৩
১,০৯,০৮,৬৫৪
|
|
|
|
প্রিকশন ডোজ
|
|
২,০৯,৬৫,৯৭৯
|
|
মোট
|
|
|
|
১,৭৯,৫৩,৯৫,৬৪৯
দেশে গত ২৪ ঘণ্টায় সুস্থ হয়েছেন ৬ হাজার ৫৫৪ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ২০ হাজার ১২০।
জাতীয় স্তরে সুস্থতার হার বর্তমানে ৯৮.৭০ শতাংশ।
গত ২৪ ঘণ্টায় নতুন করে আক্রান্ত হয়েছেন ৪ হাজার ১৮৪ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ৪৪ হাজার ৪৮৮ হয়েছে, যা মোট আক্রান্তের ০.১০ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৮ লক্ষ ৭৩ হাজার ৯৭৪টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৭ কোটি ৬০ লক্ষ ৮২ হাজার ৪৪৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৫৮ শতাংশ। একইভাবে, দৈনিক আক্রান্তের হার দাঁড়িয়েছে ০.৪৮ শতাংশ।
CG/SS/SB
(Visitor Counter : 98
শিল্পওবাণিজ্যমন্ত্রক
শিল্প ও বাণিজ্য মন্ত্রী শ্রী পীযূষ গোয়েলের শিল্প ও বণিক সংগঠনগুলির সঙ্গে বৈঠক
নয়াদিল্লি, ২৭ মে, ২০২০
কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল আজ ভিডিও কনফারেন্সের মাধ্যমে শিল্প ও বণিক সংগঠনগুলির প্রতিনিধিদের সঙ্গে বৈঠক করেন। লকডাউন শুরু হওয়ার পর এটি ছিল এ ধরনের পঞ্চম বৈঠক। এই বৈঠকে লকডাউনের প্রভাব এবং বিভিন্ন নিষেধাজ্ঞা শিথিল করার পর পরবর্তী পদক্ষেপ ও অর্থনীতিকে তার আগের অবস্থায় ফিরিয়ে আনার বিষয়ে শিল্প মহলের বিভিন্ন মতামত ও পরামর্শ নেওয়া হয়।
শিল্প ও বাণিজ্য প্রতিমন্ত্রী শ্রী সোম প্রকাশ ও শ্রী হরদীপ সিং পুরী এবং মন্ত্রকের পদস্থ আধিকারিকরা এই বৈঠকে যোগ দেন। বণিক সংগঠন সিআইআই, ফিকি, অ্যাসোচেম, ন্যাসকম, পিএইচডিসিআই, সিএআইপি, ফিসমে, লঘু উদ্যোগ ভারতী, সিয়াম, এসিএমএ, আইএমটিএমএ, সিকি, এফএএমটি, আইসিসি ও ইমা-র প্রতিনিধিরা আলোচনায় অংশগ্রহণ করেন।
শ্রী গোয়েল বলেন, কোভিড-পরবর্তী সময়ের জন্য আমাদের প্রস্তুত হতে হবে এবং ভালো পরিকল্পনা নিয়ে কাজ করতে হবে, যার মধ্য দিয়ে ভারত বিশ্ব শক্তিতে পরিণত হতে পারে। প্রধানমন্ত্রী ‘জান ভি, জাহান ভি’ মন্ত্রের কথা উল্লেখ করে মন্ত্রী বলেন, অর্থনীতির খারাপ সময় চলে গেছে। ভবিষ্যৎ আমাদেরই, এবং তা উজ্জ্বল। তিনি বলেন, আত্মনির্ভর প্রচারের মাধ্যমে দেশ অর্থনীতিকে চাঙ্গা করার লক্ষ্যে সহায়ক পদক্ষেপ গ্রহণ করেছে।
মন্ত্রী বলেন, আত্মনির্ভর ভারত কোন অন্তর্মুখী, সঙ্কুচিত বা বিদেশি বিরোধী উদ্যোগ নয়, বরঞ্চ প্রত্যয়ী,স্বনির্ভর, যত্নশীল এক দেশের ধারণা এখান থেকে প্রতিফলিত হয়, যার মাধ্যমে সমাজের সমস্ত স্তরের এবং দেশের প্রতিটি অংশে উন্নয়ন নিশ্চিত করা হবে। শ্রী গোয়েল বলেন, উদার অর্থনীতির পরবর্তী তিন দশকে দেশের উন্নয়ন ছিল শহর-কেন্দ্রিক। গ্রাম এবং পশ্চাৎপদ এলাকাগুলি অবহেলার শিকার হওয়ায় লক্ষ লক্ষ মানুষ কর্মসংস্থান ও নতুন নতুন সুযোগের জন্য শহরে পাড়ি দিয়েছেন। তিনি বলেন, আত্মনির্ভর ভারত ১৩০ কোটি দেশবাসীর চেতনাকে উদ্বুদ্ধ করে। এটি দেশীয় কোম্পানিগুলিকে সাহায্য করবে। তিনি আক্ষেপ করে বলেন, আজও আসবাবপত্র, খেলনা, ক্রীড়া সামগ্রী ও জুতোর মতো জিনিস আমাদের বিদেশ আমদানি করতে হয়। অথচ, দেশে প্রযুক্তিগত ক্ষমতা ও দক্ষ শ্রমশক্তি রয়েছে। এগুলির হাত ধরে পরিবর্তনের প্রয়োজন।
শ্রী গোয়েল স্থিতিশীল ও নতুন নতুন চিন্তাভাবনার জন্য শিল্প মহলকে আহ্বান জানান। তিনি বলেন, কোভিড-১৯-এর মোকাবিলা করার জন্য সরকার এককভাবে নয়, সারা দেশকেই এক্ষেত্রে একযোগে কাজ করতে হবে। শিল্প ও বাণিজ্য মহলের বিভিন্ন পরামর্শ যথাযথ বিবেচনা করে সেগুলি প্রকৃত চাহিদা মেটাতে সঠিক সময়ে প্রয়োগ করা হবে বলে মন্ত্রী আশ্বাস দেন।
(CG/CB/DM
স্বাস্থ্যওপরিবারকল্যাণমন্ত্রক
ভেষজ গুণসম্পন্ন গাছের সংরক্ষণ
নয়াদিল্লি, ২০ নভেম্বর, ২০১৯
ভেষজ গুণসম্পন্ন গাছগাছালির সংরক্ষণ, উন্নয়ন ও যথাযথ দেখভালের জন্য আয়ুষ মন্ত্রক জাতীয়স্তরে একটি কর্মসূচি রূপায়ণ করছে। কর্মসূচির আওতায় ভেষজ গুণসম্পন্ন গাছ রোপণ, বনাঞ্চল থেকে প্রয়োজনীয় গাছ বা গুল্ম সংগ্রহ-সহ সারা দেশে ভেষজ উদ্যান গড়ে তুলে এ ধরনের গাছের সংরক্ষণ ও উন্নতি-সাধন। এছাড়াও, আয়ুষ মন্ত্রক জাতীয় স্তরের ঐ কর্মসূচির আওতায় উত্তর প্রদেশের ঝাঁসি-তে আঞ্চলিক আয়ুর্বেদ গবেষণা প্রতিষ্ঠানে ‘ন্যাশনাল র ড্রাগ রিপোজিটরি’ সংক্রান্ত একটি গবেষণামূলক উদ্যোগেও সহায়তা দিচ্ছে।
দেশে ভেষজ গুণসম্পন্ন গাছগাছালির সংরক্ষণ তথা প্রয়োজনীয় পরিকাঠামো গড়ে তোলার জন্য ২০১৮-১৯ – এ ২৬ কোটি ২১ লক্ষ টাকা সহায়তা দেওয়া হয়েছে।
রাজ্যসভায় মঙ্গলবার এক লিখিত প্রশ্নের জবাবে একথা জানান, স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
SSS/BD/SB
(Visitor Counter : 57
প্রধানমন্ত্রীরদপ্তর
ইন্দোনেশিয়ার মধ্য সুলাওয়েশি’তে সুনামি ও ভূমিকম্পে মৃত্যু ঘটায় প্রধানমন্ত্রীর শোক প্রকাশ
নয়াদিল্লি, ০১ অক্টোবর, ২০১৮
ইন্দোনেশিয়ার মধ্য সুলাওয়েশি’তে সুনামি ও ভূমিকম্পের ফলে বহু মানুষের প্রাণহানি ঘটায় প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন। তিনি বলেন “এই কঠিন সময়ে ভারত তার উপকূলবর্তী প্রতিবেশী দেশের পাশেই রয়েছে।”
CG/SC/NS/…
(Visitor Counter : 70
যুবওক্রীড়াবিষয়কমন্ত্রক
মিশন অলিম্পিক সেল সদস্য হিসেবে আন্তর্জাতিক ক্রীড়াবিদরা ভালো ফলাফলের জন্য পরামর্শ দিতে পারেন : শ্রী অনুরাগ ঠাকুর
নতুন দিল্লি, ১৩ ডিসেম্বর, ২০২১
মূল বিষয় সমূহ-ক্রীড়ামন্ত্রী পুনর্গঠিত মিশন অলিম্পিক সেলের বৈঠকে ভাষণ দেন, যার মধ্যে নতুন সদস্য হিসেবে সাতজন প্রাক্তন আন্তর্জাতিক খেলোয়াড় ছিলেনসরকার খেলাধুলায় অর্থ ব্যয় করতে কোনরকম দ্বিধা করছে না এবং বাজেট বাড়াতেও দ্বিধা করবে না : শ্রী ঠাকুর
যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর বলেছেন যে, মিশন অলিম্পিক সেল প্রাতিষ্ঠানিক কাঠামোকে শক্তিশালী করার মাধ্যমে ক্রীড়া ক্ষেত্রে ইতিবাচক ভূমিকা গ্রহণে মহান দায়িত্ব নিতে পারে। যাতে ভারতীয় দল প্যারিসে ২০২৪-এ আরো ভালো ফল করতে পারে।
নতুন সদস্য হিসেবে সাতজন প্রাক্তন আন্তর্জাতিক খেলোয়াড় সহ পুনর্গঠিত মিশন অলিম্পিক সেলের উদ্দেশ্যে শ্রী ঠাকুর বলেন, টার্গেট অলিম্পিক পোডিয়াম স্কিম কি ধরনের টার্গেট নিয়েছে তা পরীক্ষা করে নেওয়া উচিত।
তিনি অলিম্পিক গেমস, এশিয়ান গেমস এবং কমনওয়েলথ গেমসের মতো বড় ইভেন্টগুলিতে প্রকাশ করার জন্য পারফরমেন্সের প্রতি গুরুত্ব দেওয়ার আহ্বান জানান। তিনি বলেন, সদস্যদের এমন কিছু পরিবর্তনের পরামর্শ দেওয়া উচিত যা প্যারিসে অলিম্পিক গেমসে ভারত কে আরো ভালো ফল করতে সাহায্য করবে।
মিশন অলিম্পিক সেলে অংশ নেওয়ার জন্য সদস্যদের ধন্যবাদ জানিয়ে ক্রীড়া মন্ত্রী বলেন যে, তিনি নিশ্চিত যে ২০২৪ সালের প্যারিস অলিম্পিক এর প্রতি লক্ষ্য রেখে সদস্যরা সুনির্দিষ্ট রোডম্যাপ তৈরি করে যুব ও ক্রীড়া বিষয়ক মন্ত্রক কে সাহায্য করবে। একইসঙ্গে পরের বছরের কমনওয়েলথ গেমস এশিয়ান গেমস এর কথা মনে রাখবে।
শ্রী অনুরাগ ঠাকুর জানান যে, সরকার খেলাধুলায় অর্থ ব্যয় করতে দ্বিধা করছে না এবং বাজেট বাড়াতেও দ্বিধা করবে না।
সাতজন নতুন সদস্য যোগ দানের ফলে মিশন অলিম্পিক সেলে প্রাক্তন আন্তর্জাতিক খেলোয়াড়ের সংখ্যা আট জনে দাঁড়িয়েছে। বর্তমান অ্যাথলেটিক ফেডারেশন অফ ইন্ডিয়ার সভাপতি শ্রী আদিল জে সুমারিওয়ালা একজন অলিম্পিয়ান। পুষ্পেন্দু ঘর একজন বিশ্বচ্যাম্পিয়ন খেলোয়াড় হওয়ায় অর্ধেকেরও বেশি এম ও সি তে ভারতের রং পড়েছে।
সেলে নতুন যোগদানকারীরা হলেন, বিশ্ব অ্যাথলেটিক্স চ্যাম্পিয়নশিপে লং জাম্পে পদক বিজয়ী অঞ্জু ববি জর্জ, প্রাক্তন ভারতীয় হকি অধিনায়ক সরদারা সিং, রাইফেল শুটিং এর কিংবদন্তি অঞ্জলি ভাগবত, প্রাক্তন ভারতীয় ফুটবল অধিনায়ক বাইচুং ভুটিয়া এবং সিইও অলিম্পিক গোল্ড কোয়েস্ট বীরেন রাসকুইনহা। এছাড়াও রয়েছেন টেবিল টেনিস তারকা মোনালিসা মেহেতা এবং ব্যাডমিন্টন খেলোয়াড় ত্রাপ্তি মুরগুন্ডে।
CG/ SB
(Visitor Counter : 76
প্রধানমন্ত্রীরদপ্তর
প্রধানমন্ত্রীকে ভূটানের সর্বোচ্চ অসামরিক পুরস্কারে সম্মানিত
ভূটানের পক্ষ থেকে এই আন্তরিক সম্মানের জন্য আমি অভিভূত এবং সেদেশের রাজার প্রতি আমার কৃতজ্ঞতা প্রকাশ করি : প্রধানমন্ত্রী
নতুন দিল্লি, ১৭ ডিসেম্বর, ২০২১
ভূটানের রাজা জিগমে খেসর নামগিয়েল ওয়াংচুক সেদেশের জাতীয় দিবস উদযাপন উপলক্ষে ভারতের প্রধানমন্ত্রী শ্রী নরেন্দ্র মোদীকে সর্বোচ্চ অসামরিক পুরস্কার 'অর্ডার অফ দ্য ড্রুক গ্যালপো' প্রদান করেছেন। তাঁকে এই সম্মান জানানোর জন্য শ্রী মোদী সেদেশের রাজার প্রতি কৃতজ্ঞতা প্রকাশ করেছেন।
ভূটানের প্রধানমন্ত্রীর ট্যুইটের জবাবে শ্রী মোদী একগুচ্ছ ট্যুইটে বলেছেন, "ধন্যবাদ লিয়নচেন @PMBhutan! আন্তরিক এই সম্মানের জন্য আমি অত্যন্ত অভিভূত এবং ভূটানের রাজার প্রতি আমার কৃতজ্ঞতা প্রকাশ করি।
ভূটানের ভাই-বোনেদের কাছ থেকে অত্যন্ত স্নেহ ও ভালবাসা পেয়ে আমি অত্যন্ত গর্বিত। ভূটানের জাতীয় দিবস উপলক্ষে আমি তাঁদের সকলকে আমার শুভেচ্ছা জানাই।
দীর্ঘস্থায়ী উন্নয়নের লক্ষ্যে ভূটানের অভিনব প্রয়াস এবং সেদেশের মানুষের আধ্যাত্মিক জীবন-যাপনের প্রশংসা করি। একের পর এক ড্রুক গ্যালপো বা ভূটানের রাজা এই সাম্রাজ্যকে এক অনন্য পরিচিতি দিয়েছেন। একই ভাবে প্রতিবেশী দেশের সঙ্গে বিশেষ সম্পর্ককে আরও নিবিড় করেছেন, যা আমাদের দুই রাষ্ট্রের মধ্যে প্রতিফলিত হয়।
ভারত তার নিকট বন্ধু ও প্রতিবেশী ভূটানের জন্য সর্বদাই গর্বিত। ভূটানের উন্নয়নের যাত্রাপথে সম্ভাব্য সবরকম উপায়ে এই দেশটির প্রতি আমাদের সমর্থন অব্যাহত থাকবে।"
CG/BD/AS/
(
প্রধানমন্ত্রীরদপ্তর
প্রধানমন্ত্রী আগামীকাল ভারতীয় রিজার্ভ ব্যাঙ্কের দুটি অভিনব গ্রাহক-কেন্দ্রিক উদ্যোগের সূচনা করবেন
নতুন দিল্লি, ১১ নভেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  বেলা ১১টা ভিডিও কনফারেন্সের মাধ্যমে ভারতীয় রিজার্ভ ব্যাঙ্কের  দুটি অভিনব গ্রাহক-কেন্দ্রিক উদ্যোগের সূচনা করবেন। এগুলি হল - আরবিআই খুচরো প্রত্যক্ষ কর্মসূচি এবং রিজার্ভ ব্যাঙ্ক - সুসংহত ওম্বুডসম্যান  কর্মসূচি।
ভারতীয় রিজার্ভ ব্যাঙ্কের প্রত্যক্ষ খুচরো কর্মসূচির উদ্দেশ্য হল, খুচরো বিনিয়োগকারীদের জন্য সরকারি সিকিউরিটিতে লগ্নির সুযোগ করে দেওয়া। এরফলে, খুচরো বিনিয়োগকারীরা ডিজিটাল প্ল্যাটফর্মে সরকারি সিকিউরিটি ক্রয় ও বিক্রয় করতে পারবেন। এমনকি, খুচরো বিনিয়োগকারীরা সহজেই অনলাইনে সম্পূর্ণ নিখরচায় রিজার্ভ ব্যাঙ্কে তাদের সরকারি সিকিউরিটি অ্যাকাউন্ট খুলতে ও তা পরিচালনা করতে পারবেন।
রিজার্ভ ব্যাঙ্কের সুসংহত ওম্বুডম্যান  কর্মসূচির উদ্দেশ্য হল, কেন্দ্রীয় এই ব্যাঙ্কের নিয়ন্ত্রিত সংস্থাগুলির বিরুদ্ধে গ্রাহকের অভাব অভিযোগ নিষ্পত্তি ব্যবস্থার আরও মানোন্নয়ন। এই কর্মসূচির মূল ভাবনা এক রাষ্ট্র - এক ওম্বুডম্যান, এক পোর্টাল - এক ই-মেল এবং অভিযোগ দায়ের করার ক্ষেত্রে গ্রাহকের সুবিধার্থে এক ঠিকানা। এই ব্যবস্থায় গ্রাহকের অভিযোগ দায়ের, নথিপত্র জমা, অভিযোগের বর্তমান অবস্থা এবং মতামত বা পরামর্শ দেওয়ার জন্য একক রেফারেন্স পয়েন্ট থাকছে। বিভিন্ন ভাষায় অভিযোগ দায়ের ও নিষ্পত্তি সম্পর্কে তথ্য পেতে টোল ফ্রি নম্বর চালু করা হবে।
এই উপলক্ষে কেন্দ্রীয় অর্থমন্ত্রী ও রিজার্ভ ব্যাঙ্কের গভর্নর উপস্থিত থাকবেন।
(CG/BD/AS/
যোগাযোগওতথ্যপ্রযুক্তিমন্ত্রক
টেলিকম দপ্তর টেলি পরিষেবায় সংস্কার শুরু করেছে ; সহজে কেওয়াইসি ফর্ম পূরণের ব্যবস্থা
নয়াদিল্লী, ২১ সেপ্টেম্বর, ২০২১
যোগযোগ মন্ত্রী শ্রী অশ্বিনী বৈষ্ণব জানিয়েছেন সমাজের প্রান্তিক মানুষদের কাছে বিশ্বমানের ইন্টানেট ও টেলি পরিষেবা পৌঁছে দেওয়া টেলিকম সংস্কারের মূল উদ্দেশ্য। এই লক্ষ্য পূরণে যোগাযোগ মন্ত্রকের টেলি যোগাযোগ দপ্তর ২১শে সেপ্টেম্বর সহজ ভাবে কেওয়াইসি পূরণ করার পদ্ধতি সংক্রান্ত বিজ্ঞপ্তি জারি করেছে। ১৫ই সেপ্টেম্বর কেন্দ্রীয় মন্ত্রিসভার বৈঠকে এই সংস্কারের কথা ঘোষণা করা হয়।
বর্তমানে একজন গ্রাহক তার গ্রাহক পরিচিতি ব্যবস্থাপনা বা ‘নো ইয়োর কাস্টমার’ ফর্ম পূরণের জন্য টেলিকম সংস্থার বিক্রয় কেন্দ্রে যান। সেখানে নতুন মোবাইলের সংযোগ বা প্রিপেড থেকে পোস্টপেড এবং পোস্টপেড থেকে প্রিপেড পরিবর্তনের জন্য মূল নথিপত্র নিয়ে যেতে হয়। সেগুলি সেখানে যাচাই করা হয়।
সম্প্রতি অনলাইন পরিষেবা একটি গ্রহণযোগ্য পদ্ধতি হয়ে উঠেছে। ওটিপি-র মাধ্যমে গ্রাহক পরিষেবা বিভিন্ন ক্ষেত্রে পাওয়া যায়। কোভিডের সময়কালে সংস্পর্শহীন পরিষেবা নিশ্চিত করতে এবং সহজে ব্যবসা করার কাজে গতি আনতে এই প্রক্রিয়াটিকে উৎসাহ দেওয়া হচ্ছে। ইউআইডিএআই থেকে বৈদ্যুতিন পদ্ধতিতে গ্রাহকের বিষয়ে আধারের প্রয়োজনীয় তথ্য সংগ্রহ করা হয়। তবে এক্ষেত্রে গ্রাহকের সম্মতি বাধ্যতামূলক।
টেলি যোগাযোগ দপ্তর সংস্পর্শহীন, গ্রাহক বান্ধব এবং নিরাপদ কেওয়াইসি পদ্ধতি বাস্তবায়নের জন্য নিম্নলিখিত ব্যবস্থাগুলি কার্যকর করতে নির্দেশ দিয়েছে।
১. আধার ভিত্তিক ই-কেওয়াইসি
নতুন মোবাইলের সংযোগের জন্য আধার ভিত্তিক ই-কেওয়াইসি প্রক্রিয়া আবারও শুরু হয়েছে। ইউআইডিএআই গ্রাহকদের তথ্য যাচাইয়ের প্রক্রিয়ায় টেলিকম সংস্থাগুলির কাছ থেকে মাথাপিছু ১ টাকা করে মাশুল নেয়। সংস্পর্শহীন ডিজিটাল এই পদ্ধতিতে টেলি যোগাযোগ সংস্থাগুলিকে ছবি সহ আধারের বিষয়ে বিস্তারিত তথ্য দেওয়া হয়।
২. সেল্ফ কেওয়াইসি
এই পদ্ধতিতে গ্রাহককে মোবাইল সংযোগ দেওয়ার ক্ষেত্রে অনলাইনে অ্যাপ বা পোর্টালের সাহায্য নিতে হয়। একজন গ্রাহক বাড়িতে বা অফিসে বসে অনলাইনে নতুন মোবাইল সংযোগ পেতে পারেন। তার আধার সংক্রান্ত নথিপত্র ইউআইডিএআই অথবা ডিজি লকারের মাধ্যমে বৈদ্যুতিন প্রক্রিয়ায় যাচাই করা হবে। গ্রাহক বাড়িতে বসেই নতুন সিম কার্ড পাবেন।
৩. প্রিপেড থেকে পোস্ট পেড অথবা পোস্ট পেড থেকে প্রিপেড কানেকশনে পরিবর্তনের জন্য ওটিপি ভিত্তিক পরিষেবা
একজন গ্রাহক প্রিপেড থেকে পোস্ট পেড অথবা পোস্ট পেড থেকে প্রিপেড সিমকার্ড পরিবর্তন করতে চাইলে তিনি বাড়িতে বসেই পুরো প্রক্রিয়াটি সম্পন্ন করতে পারবেন। এক্ষেত্রে তথ্য যাচাইয়ের কাজটি ওটিপি মারফৎ হবে।
টেলি যোগাযোগ দপ্তরের ওয়েবসাইটে এই আদেশনামাটি দেওয়া রয়েছে। এটি দেখতে চাইলে নীচের লিংকে ক্লিক করুনঃ-
https://dot.gov.in/relatedlinks/telecom-reforms-2021
CG/CB /NS
(